कोसांबा से आगे बढ़ते ही नहर पार करने के बाद गुजरात गैस सीएनजी पंप के दूसरी तरफ महुवेज गांव में मुझे विशाल चाकलेट फैक्ट्र नजर आती है। इसमें सेल्स आउटलेट भी बना है। यह शमीन (schmitten) चाकलेट की फैक्ट्री है। स्विटजरलैंड का जाना माना चाकलेट ब्रांड जो अब गुजरात में भी बनने लगा है। भारत में प्रियंका चोपड़ा इसकी ब्रांड एंबेस्डर हैं। सूरत की राजहंस न्यूट्रामिंस ( देसाई- जैन समूह) इन चाकलेट्स का निर्माण करता है। हालांकि मैं चाकलेट लेने के लिए उतर नहीं सका। अंकलेश्वर बाजार में टेंपो वाले ने हमें उतार दिया। किराया लिया 10 रुपये यानी बस से कम।